དེ་ནས་ཕྱི་ཟླ་བཅུ་པའི་ཚེས་༢༡་ནས་ཕྱི་ཟླ་བཅུ་པའི་ཚེས་༡༠བར་དུ་ཧྥ་རན་སུར་ཡོད་པའི་ཁོང་གི་བོན་ཚོགས་རྫོགས་ཆེན་བསམ་གཏན་གླིང་དུ་བོན་གྱི་བཀའ་ཁྲིད་གནང་།ཕྱི་ཟླ་བཅུ་པའི་ཚེས་༢༢་ཉིན་རྒྱ་གར་རྒྱལ་ས་ལྡི་ལིར་ཧི་མ་ལ་ཡའི་ཁོར་ཡུག་གི་སྐོར་ལ་ཚོགས་འདུ་རྒྱས་འཛོམ་ལ་མགྲོན་འབོད་གདན་ཞུས་བཞིན་ཚོགས་འདུར་ཆེད་ཕེབས་གནང་།ཧི་མ་ལ་ཡའི་ཁོར་ཡུག་སྲུང་སྐྱོབས་ཚོགས་པའི་རྒྱུན་ལས་སུ་འདེམས་ཐོན་བྱུང།ཕྱི་ཟླ་བཅུ་གཉིས་པའི་ཚེས་༧་ཉིན་ཝར་ཎ་བོད་ཀྱི་ཆེས་མཐོའི་གཙུག་ལག་སློབ་གཉེར་ཁང་ནས་མགྲོན་འབོད་གདན་ཞུས་བཞིན།བོད་ཀྱི་ཆེས་མཐོའི་གཙུག་ལག་སློབ་གཉེར་ཁང་གི་བོན་གྱི་སློབ་མ་བཟང་མོ་ནས་སྣོད་བཅུད་སྐོར་ལ་ཞིབ་འཇུག་གིས་ཞེས་པའི་དེབ་སྐྱེལ་བྱེད་པར་དྲི་བ་དྲིས་ལན་སོགས་མཛད།ཝར་ཎ་བོད་ཀྱི་ཆེས་མཐོའི་གཙུག་ལག་སློབ་གཉེར་ཁང་གི་བོན་གྱི་དགེ་སློབ་རྣམས་ལ་མང་ཇ་དང་སྐུ་འགྱེད་ལས་སོགས་ཕུལ་ཏེ་བསླབ་བྱའི་བཀའ་སློབ་ཀྱང་ཟབ་རྒྱས་གནང་།